bavarian-nlp/barwiki-20250901 huggingface dataset:
L'Arc~en~Ciel

L'Arc~en~Ciel (ラルク アン シエル) is a japanische J-Rock-Band de's seid 1991 gibt.
Bandgschicht.
L'Arc~en~Ciel is im Feba 1991 in Ōsaka vom Bassistn und Bandleader "Tetsu" (Tetsuya Ogawa) gründt worn. De aundan Grindungsmitglieda worn da "Hyde" (Hideto Takarai) da Schlogzeiger "Pero" und da Gitarrnspüla "Hiro" dea owa de Band 1992 schau wieda valossn hod. Nochdem de auf 1000 Stück limitiade Independent Single „Floods of tears“ am 25. Novemba 1992 aufn Moakt kema is, is a da Schlogzeiga Pero 1992 wieda ausgstiegn.
Nochdem da Schlogzeiger "Sakura" und da Gitarrist "Ken" 1993 aufgnumma worn san is am 10. Aprü s'easchte Album „DUNE“ erschienen. L'Arc~en~Ciel hod 1994 an Plottenvatrog bei Sony untaschriem.
S' vierte Album „True“ im Joar 1996 wor de easchte Veröffentlichung, de mehr ois oa Million vakaufte Exemplare ghobt hod.
Ende 1997 hod se L'Arc~en~Ciel mid an neichn Schlogzeiga "Yukihiro" und da Live-Tournee „Reincarnation zruckgmödt. Bei denen eanan easchtn Auftritt im Tokyo Dome worn olle 56.000 Eintrittskarten inahoib vo neta vier Minutn vakauft.
Am 9. Mai 2008 hod im „Le Zenith“ in Paris s'easchte Konzeat vo L'Arc~en~Ciel in Europa stottgfundn.
Naumensherkunft.
Da Bandnaum kummt ausm Französischn und hoast „Regenbogen“.
Wegn da japanischn Aussproch vom Naum ("raruku an shieru") is de Band bei de westlichn Fans a untam Kosenamen "Laruku" bekaunt.
Steckplatin

A Steckplatin (engl. Breadboard), a "Steckbredl" oda "Protoboard", dient da mechanischn Befestigung und da elektrischn Vabindung vo elektronische Bautei. Im Gengsatz zua Leitaplattn wean bei Steckplatinen de Bautei ned oglät, sondan nua gsteckt. Des is bsundas fia Vasuachsaufbautn voateihofd, wei do d' Schoidung duach oafachs umstecka gäandat wean ko. Steckplatinen wean heifig im Hobbybereich und teiweis a in Schuin vawendt, wei do koane Lätkenntniss erfoadalich san.
Typische Spezifikationen.
A Steckplatin bsted meistns aus a Kunststoffplattn, in dea se a Vuizoi vo Kontaktfädan bfinden (vanicked [Standard], vazinnt oda vagoidt). Da Abstand zwischen de Kontaktfädan is in da Rege 2,54 mm (0,1 Inch), so dass integriade Schoidungen (ICs) mid DIL-Gehäuse direkt aufd Platin aufgsteckt wean kinnan. De maximale Strombelastboakeid da Fädan betrogd typischerwei 1 Ampere, da zualässige Duachmessa da Bauteioschlüss 0,3 bis 0,8 mm (entsprechend AWG 20-28).
Bschränkunga.
Aufgrund parasitära Kapazitätn und hoha, ned reproduziaboara Üwagangswidaständ an de Kontaktfädan is da Eisatzbereich vo Steckplatinen auf gleanane Schoidunga mid niedrige Frequenzn (&lt; 10 MHz) begrenzt.
Schoidunga mid a gräßan Ozoi vo Bautei wean duachd hohe Ozoi da netign Steckbruckn schnej unüwasichtlich.
Auf a Steckplatin kinnan nua bedrohte Bauelement und ICs in DIL(DIP)-Gehäusn vawendt wean. De Vawendung vo SMD-Bauelement oda ICs mid andane Gehäusefoamen wan nua mid aufwändige Adapta meglich.
Emi Kussi

Da Emi Kussi (meistns Emi Koussi gschrim) is a aktiva Vuikan im noadafrikanischn Tschad.
Mid seina Hächn vu 3.415 m is da Emi Kussi da hechste Beag vum Tibesti-Gebiage, vum Laund und vu da gaunzn Sahara. S'Vuikanmassiv liegt im Siidwestn vum Tibesti im Noadn vum Tschad und dehnt si üwa 60×80 Kilometa aus. Da Güpfi bestehd aus zwa Calderen mid am Duachmessa vu 12×15 Kilometa, wobei da hechste Punkt am Raund vu da südlichn Caldera liegt. Weu a so iasinning obgleng is, hod ma beim Emi Kussi eascht in de 70a-Joa vulkanische Aktivitätn festgstöid.
Wakkanai

Wakkanai jap. , "-shi") is de neadlichste Stod vo Japan. De Stod hod 40.629 Einwohna (31.Dez 2007). Wakkanai liegt auf da Insl Hokkaido und is da Vawoitungssiz vo da Unterpräfektua Sōya.
Wichtige Industrien san d'Fischarei, d'Moikarei und d'Laundwirtschofd.
Da Naum vo Wakkanai kimmt aus da Ainu Sproch ("yamwakkanay") und hoaßt so vü wia „da Boch, in dem s'koide Wòssa rinnt“.
S'Klima.
S'Klima vo Wakkanai is weng da Loge a oans vo de ködastn in Japan. Im Winter iss oft frostig und da Schnee foid (Jenna -6 °C). Erst im März steing de Temperaturn auf iwa 0 °C. S'Frühjohr is gscheid laung und wird eascht im Juni mi so 12 °C spürbor wärma. Da August is da wärmste Monat vom Joar, wobei de Werte auf durchschnittlich 20 °C austeign. Im Herbst weadsWeda wieda ungmiatli mid vü Regn, owa schau nu müde Temparatuan. Schneim duads daun wieda Ende Novemba. Im Joar foin 1161 mm Niedaschlog, de Temperaturextreme liegn zwischn –19,4 °C und +31,2 °C.
Vakea.
D'Stod besitzt an Flughofn Wakkanai und an Hofn. 
Städtpatnaschoftn.
Städtepatnaschoftn gibts laundesintean zu Ishigaki, da südlichstn Stod vo Japan, und international zu Juschno-Sachalinsk (Sachalin, Russlond) und zu Anchorage (Alaska).
Föiboch

Föiboch (amtli: Fellbach) is a Stod in Bodn-Wiattmbeag, an da nordestlichn Stodgrenz vu Stuagart. Sie is nouch da Kreisstod Waiblinga die zwoatgrejsste Stod im Rems-Murr-Kreis und is mit Waiblinga zsamm a Middlzentrum fir die Gmoana umadumm.
D'Einwohnazoih vu Föiboch houd am Anfang vu de 1950er Joa die Grenz vu 20.000 iwaschrittn, sodass die Stod schou beim Inkrafttreten vu da Bodn-Württmberg Gmoaordnung am 1. Aprüü 1956 in Status va ara Groußn Kreisstod krajgt.
Thaana-Alphabet

S'Thaana-Alphabet (Divehi: ތާނަ‎, aa "Tāna" gschrim) is s'Alphabet vu da Sproch vu de Malediven, im Divehi.
S'Divehi is a indoarische Sproch, de Thaana-Schrift zaagt owa mea arabische wia indische Einflüsse. In da arabischn Schrift kau a Buachstob vaschiedene Foamen hom – des is im Thaana ned da Foi. S'Thaana is owa genauso a laudgebundene Schrift wia s'Arabische und ma schreibt aa vu rechts noch links. Nem am Thaana is aa a maledivische Lateinschrift in Vawendung („Dhivehi Letin“), hin- und heatransskribian is dabei koa Problem.
Im Thaana wean Vokale daduach gschrim, dass ma üwa oda unta'n voarign Mitlaud a Zusotzzeichn schriebt (oda a "Sukun", wauns noch'm Konsonantn koan Vokal gibt). D'anzige Ausnauhm is s'Zeichn "Noonu", des auzoagt, dass da foigende Plosiv zum pränasalian is und desweng ned vokalisiad wean muaß. De Vokalzeichn wean „fili“ gnennd und schaun zum Teu wia de arabischn Hüifszeichn zua Vokalisiarung aus ("Fatha", "Kasra", "Damma"). Im Divehi brauchd ma owa ned netta drei Vokale, sondan fümf fia an kuazn und fümf fia an laungen Vokal (in da Umschrift wean de daun a, e, i, o, u; aa, ee, oo, ey, oa gschrim). Bis aufs "oa" schaun de Laung-Fili olle aus wia s'Doppide vum Kuaz-Fili.
S"'„Alifu“"is a Zeichn ohne Laudweat. Ma nimmds dafia ois Träga vu am Vokal hea, dea ned auf noch am Konsonantn kimmd (Woataufaung,Diphthong). Alifu+Sukun valängat in Konsonantn, dea nochhea kimmd (bei Nasallaute wiad des duach a voagstöids Noono+Sukun gmocht), Alifu+Sukun am End vu am Woat haaßt, dasss Woat auf /eh/ endet.
Bei'm Unicode-System san de Thaana-Zeichen auf de Positionen 1920 bis 1983 (hexadezimal 0x780–0x7BF) zum findn.
Buchstom vu da Thaana-Schrift.
De Vokalzeichn san mid "Alifu" ois Träga doagstöid
Ishigaki

Ishigaki jap., "-shi") auf da Ishigaki-jima in da Präfektua Okinawa, Japan, is de südlichste Stod vo Japan. S'Stodgebiet umfosst de gesaumte Insl, de ois Touristezentrum bekonnt is. Es gibt a Städtepatnaschoft zwischn Ishigaki und Wakkanai, de wos de neadlichste Stod vo Japan is.
Vom Flugplatz in Ishigaki bestengan tägliche Vabindungen noch Hateruma-jima, Yonaguni, Miyako-jima, Naha, an Flughofn Kansai und an Flughofn Tokio-Haneda. Aussadem gibts Fährnvabindungen zu olle bewohtn Yaeyama-Insln.
Klima und Temparatua.
S'Klima vo Ishigaki is subtropisch. 2002 is gmessn worn:
Joarestemparatua: 25,4 °C
Hechsttemparatua: 34,8 °C 
Niadrigste Temparatua: 11,7 °C
Durchschnittliche Luftfeichtn: 76 %
'siagst a unta:"
Kioto

Kioto (jap. , rom. "Kyōto-shi", im Deitschn nend mas oft "Kyoto") is oane vo de gschichtli und kuituarej am wichtigstn Städt vo Japan. De Stod liegt im Westn vo da japanischn Haptinsl Honshū im Ballungsraum Kansai. Kioto hod a Fläch vo 827,90 km² und hod 1.475.042 Eihwohna.
Beide Schriftzeichn vom jiatztign Stodnaum wern alloa jeweis „Miyako“ glesn und hoaßt im japanischn weatli „kaisaliche Residenz“. Kyōto woar vo 794 bis 1868 da Sitz vom kaisalichn Hof vo Japan und is heid da Vawoitungssiz vo da Präfektur Kyōto. 
In da Nech vo Kioto liegt Ōtsu mid dems gmoasaum s'UNESCO-Wödeabe „Historischs Kioto“ buidn.
Geografie.
Kioto liegt in etwa 400 km sidwestli vo Tōkyō im mittlan Westn vo da japanischn Haptinsl Honshū, uma 10 km sidwestli vom Biwasee und uma 40 km vo Ōsaka weg. Durch de Log in an neta noch Sidn offanen Toikessl schtaut se de Luft im Summa schwül auf. Da Noadteil vo da Stod wiad im Winta gscheid vü köda ois in de benochboatn Städt Ōsaka und Kōbe. Ondas ois Kōbe is Kioto owa duach de bis iwa 1.000 m houchn Beag voa Taifune greßtnteijs gschitzt und aa sötn hochwossagfeahdet.
Stodgliedarung.
Kioto is in öf Stodbezirke ( "-ku") eiteid:
Souvenirs.
A beliabts Present ("Miyage") aus Kioto is "Yatsuhashi", wos siass aus Japan des aus da Adzukibohne heagstejt werd.
Compact Disc

De Compact Disc (kurz: CD, engl. „kompakte, gloane Scheim“) is a runde Scheim, auf der ma Datn optisch speichan ko. In de 80er Joar is de Speichascheim vo Philips und PolyGram in Zammorbat mid da Bayer AG zur Haptsach zum Ospeichan vo digitala Muse eigfiad worn.
Späda is dann de CD ned nur zum Muse speichern hergnumma worn, sondan a fia alle andern Arten vo digitalen Datn.
Afbau vo a na CD.
Bei oana CD wern Daten mit Huif vo oana vo innen noch außn laffendn Spirein gspeichat (oiso genau andast rum wia bei da Schoiplottn). De Spur bsteht aus "Pits" (Gruam) und "Lands" (Flächn), de auf oana Polycarbonatschicht afbracht worn sand.
Lesevorgang.
Glesn wird a CD mid hilfe vo an LASER (Wejnläng 780 nm).
Failakorrektur und Failavadeckung.
Um Faila af da CD zum dakenna wernd spezielle Bits gspeichad, midhuif vo dena segt ma, ob de Datn no konsistent sand, so kinnan Fehler vo bis zu 3500 Bits (des entspricht an 2,4 mm langa Kratza) korrigiad und bei Muse-CDs Faila vo bis zu 12000 Bits (des is a uma 8,5 mm langa Kratza) kompensiad wern.
CD-Format.
Physische Format.
 CDs gibts in zwoa verschieene Greßn, am vabroatastn is de Version mit am Durchmessa vo 120 mm und 15 Gramm Gwicht, sejtena is de Mini-CD mit am Durchmessa vo 80 mm und 30 % vo da Speicherkapazität bei am Gwicht vo 6,7 g .
Aussadem gibts a no eckade CDs, de wo oba weng Abspuiprobleme und Verhejtnis zwischn Greß und Speichaplotz ned recht vabroadt sand.
Vanichtung vo de Datn.
Da auf oana CD a geheime Sachan drauf sei kinnan, muas a a sichane Meglichkeit gem, de Datn kaputt zum mocha.
Semacode

Semacode (griech. 'semaion" „Zeichen“) is a kanadische Firma und gleichzeitig de vo dera Firma gwählte Marketing-Bezeichnung fia a af d DataMatrix-Norm ISO/IEC 16022 basierends DataMatrix-Codesymbol, in dem a URL kodiert is.
Mit entsprechender Handy-Software kann ma des DataMatrix-Codesymbol mid Fotohandys auslesn und zum schnejn Afruaf vo da Netzseitn hernehma. Inzwischen gibts mehrere verschidene vo dene Programme fia olle mögliche Fotohandys.
Im Netz.
DataMatrix-Erzeugung:
Franz Hönig

Da Hening Fraunz (* 24da Oktoba 1867 in Riad im Ingroas, † 27da Oktoba 1937 in Linz) woa a owaestareichischa Dialektdichda und drai Joazant laung Biagamoasda fu Kremsmünsda.
Sai Lem.
Da Hening Fraunz is im ifia'l in Riad auf d'Wöd kema. Sai Fota woar a Awadeka und sei Muada a Guvanantn, owa seine zwoa Ötan han schau fria gschdoam und mid fia Joa woar a gauns aloa. Auf des aufi hod eam sei Onki, da Racha Koal, aufgnuma, dea a Kubfaschmiad in Kremsmünsda woa. Bai dem hod a a s'Kubfaschmiashaundweak gleand und is bai eam blim, bis das dea a gschdoarim is. Dano is a ois junga Gsö noch Windischgasdn gaunga, zruk noch Riad und a noch Linz. Noch seina Gsönroas is a zruk noch Kremsmünsda gaunga und hod mid da Witwe fu seim Onki s'Gscheft waida gfiad.
Im 1900a Joa hod a doat a ghairat, d'Maria Herschetzky, a Dochda fu am Finanza, und hod in Onki sei Kubfaschmidn söwa iwanuma. Daun han e schau d'Kinda kema, a Bua dens August ghoassn haum und a Diandl, s'Margredl. Im 1909a Joa is a daun sogoa Biagamoasda woan fu Kremsmünsda, an Bosdn den a de negsdn 30 Joa ghobt hod, duach ole bolitischn Faendarungen duachi. Sai Wai is owa nu oisa junge gschdoarim und aso hod a a zwoats Moi ghairat, a Wiatsdochda, s'Dowihofa Annal, mid dear a nu a kloans Dechdal griagt hod, des a auf Anna dauft haum.
De gaunzn negsdn Joazant woa da Hening Fraunz sowoi Kubfaschmid ois wia a Biagamoasda. In seina Zeid is in Kremsmünsda de easchde elektrische Schdossnbelaichtung gmocht woan, ea hod a neiche Hauptschui baun lossn und d'Gmoa hod auf sei Iniziativn hii s'"Dilettantentheater" kaft, des woss heit nu gibt. Danem hod a oiwai a weng dicht und Mundoatgschichtn gschrim und hod in de 1930ga Joa sogoa a aigane Radiosendung baim Radio Linz ghobt. Gschdoam is a oisa 70jarige am 27da Oktoba 1937 im Schbidoi fu de boamheazing Briada. Sai Dochda, d'Magredl hod schbeda noch Schanghai ghairat und is ausgwaundat und sei Su, da August, hod s'Kubfaschmidgscheft iwanuma.
Sai Weak.
Da Hening Fraunz hod nu foa seina Zeid ois Biagamoasda drai Biacha auf Dialekt gschrim.
Hokkaido

Hokkaidō (jap.: , dt.: „Nordmeerbezirk“) is de zweitgreßte Insl vo Japan.
Bei de Ainu auf da Insl hoaßt Hokkaido "Mosir".
Zaum mid a mehrare kleanan Insln umadum, büd's de nöadlichste Präfektua vo Japan. Deckungsgleich mi da Präfektua bezeichnet "Hokkaidō" a oane vo de japanischn Regionen.
De Präfektua ho om 30. Septemba 2016 5.377.435 Eihwohna zöht, unta denen worn uma 25.000 vo da indigenen Mindaheit vo de Ainu. De greßte Stod, de a Vawoitungssitz is, is Sapporo. De neadlichste Stod vo Hokkaido is Wakkanai.
De in Hokkaidō auf d'Wöd kemanen Japana nennan se Dosanko (, dt. etwa: „In Hokkaidō auf d'Wöd kemanes Kind“).
Geografie.
De Präfektua bested nem da Hauptinsl aus vü voaglogate Insln in de augrenzndn Meeare, s Japanische Meea, da Pazifik und's Ochotskische Meea. De hechste Eahebung büdt da Asahi-dake mid 2290 Meta üwan Normalnui. Im Sidn grenzt Hokkaidō an de Tsugaru-Stroßn, de wos de Insl von da japanischn Hauptinsl Honshū obtrennt.
Hokkaido befindt si in ana gemäßigtn Monsunzone, owa mid koide Winta. Auf dera Insl gibt's aktive Vuikane.
Vo Hakodate und Tomakomai gibt's a Fährvabindung noch Honshū. Aussadem wern de zwoa Insln duach'n längstn Tunnl vo da gaunzn Wöd vabundn, an 54 Kilometa longen Seikan-Tunnel unta'm Meea drunta. De Häfn on da Noadseitn san Wakkanai und Abashiri.
Pizza

A Pizza is a aus Neapel staummands Essn, des aus am Fladnbrod bestehd, dea mid vaschiadnste Lemsmittl belegt und nocha bocha wiad. Übliche Beläge san voa oim Paradeisa, Kaas und Greidln; aa Thunfisch, Salami, Schinkn, vaschiedene Gmias und Schwammal wean recht oft ois Belog aubotn.
A Wiatshaus, in dem ma Pizzaessn geh kau, nennd ma "Pizzeria". D'Pizza gibts heid owa oft aa ois Fastfood bei Pizzastaundln, ois Tiefkühpizza zum daham aufwaama und vu am Pizzasöawis, des am d'Pizza ham bringd.
300 (Fuim)

300 is a Fuim iba a Schlocht in de Persakriag aus da Sicht vu am Spartana. Da Fuim fuasst auf am Comic ausm Joar 1998 und is im Joar 2007 draht worn.
Im Fuim gehts um de de Schlocht bei de Thermopylen in de Persakriag. De Gschicht orientiad si oba nua grob an da Dorstejung vom griachischn Gschichtsschreiba Herodot.
Mit am Einspuiergebnis vo 445 Milliona US-Dollar, bei Produktionskosten vo 65 Milliona US-Dollar, wor "300" oana vo de erfoigreichstn Fuim vo 2007.
Da Füm is ois bluatrinstig, Kriagspropaganda (weng am Irakkriag) und historisch ungenau heftig kritisiad woan.
The White Stripes

De White Stripes han a Garaschnrock-Bänd aus de USA, genaua aus Detroit gwen. De anzing zwa Midgliada woan da Jack und de Meg White, wos in minimalistischn Karakta vu eanara Musi untastreichd.
Aum 2. Februa 2011 haums erna Auflesung bekaunt gebn.
Sum 41

Sum 41 is a Punkrock-Bänd aus Ajax in Kanada.
Bandgschicht.
1996 homman de zwor High-School-Schüler Deryck „Bizzy D“ Whibley (Sänga,Gitarr) und Steve „Stevo 32“ Jocz (Schlagzeig) aus Langweile bschlossn, de Band „Sum 41“ zu gründn. Am Anfang war de Band no a NOFX-Cover-Band, de Kaspir ghoisn hod, des is aba verworfa worn und se homman ehran Namen in Sum 41 gändert. Der Nam kimd daher, dass die Grindung 41 Dog nach Sommerofang war. No im gleichm Joar san Richard Roy (Bass) und Mark Costanzo (Gitarr) dazukema. Doch die Besetzung hod in de easchtn Joar sehr oft variierd. Im Joar 1997 hod da Dave „Brownsound“ Baksh (Gitarr) Mark Constanzo ersetzt und im Joar 1998 hod ma sich vo Richard Roy verabschiedet. Der is kurzfrisdig vo Mark Spicoluk (Bass) ersetzd worn, der bis 1999 in da Band wa. Seit 1999 is Jason Paul „Cone“ McCaslin am Bass.
Asou geats...

asou geats… unt cka taivl varschteats! is a heimatkundliche Zeidung aus Tischlbong, daj wou 1984 vum Mauro Unfer fian "circul kultural vu Tischlbong" gründt woan is. Da Kuituakreis gibt alle drei Monat a neie Ausgab raus, in dera wou ma Atikl iwa Tischlbong und d'Umgebung, iwa d'lokale Kuidur und d'Sprouch lesn konn. Manche Atikl san af Tischlbongarisch gschriem, andane af Italienisch und a boa wean aa in aj zwoa Sprouchn odruckt.
Alle Ausgam ab da Numma 27 vum Dezemba 1997 ko ma aa im Internet af da Seitn "Taic in Vriaul" (sog: "Taitsch in Friaul", Deitsch im Friaul) lesn und runtalon.
Gnossnschoftsbank

A Gnossnschoftsbank (amtle: Genossenschaftsbank) is a Bank in da Rechtsfoam vo ana eintroganan Gnossenschoft.
Es san de Ideen zua Sejbsthuif, zua Sejbstvaantwortung und Sejbstvawoitung im Kreditwesen vo Franz Hermann Schulze-Delitzsch und Friedrich Wilhelm Raiffeisen de in da Mittn vum 19. Jh. zua Entstehung vo dena Bankn gfiaht hom.
De Volks- und Raiffeisenbanken hom in Deitschland und in Bayern des dichteste Gschäftstejnnetz vo oin Bankn und hom seit Joazehntn a voabuidlichs Einlognsicharungs-System.
Beweatung (Rating).
De Beweatung (Rating) vo de Volksbanken und Raiffeisenbanken gejtn fia olle oanzlnen Gnossenschoftsbankn im Finanzverbund.
Làdina

Schui.
Sidtiroi.
In Sidtiroi gibt s d' paritätische Schui: des hast, dass in da easchtn Klass Voiksschui Italienisch und Ladinisch oda Deitsch und Ladinisch untarichtt wead. In d' oundan Klassn vo da Pflichtschui wead d' Höiftn vo d' Fächa auf Deitsch, d' oundare Höiftn auf Italienisch untarichtt. Fir Ladinisch bleibt somid nur a winzige Eggn übrig: des hast, dass in da Pflichtschui zwa Wochnstundn und in da Owaschui oa oanzige Stund auf Ladinisch untarichtt wead.
D' Regelung güit nur fir d' Schuin in d' ladinischn Täla, oiso s Val Badia "(Gadatoi)" und Gherdëina "(Grödnatoi)"; aussahoib gibt s koa Meglichkeit, Ladinisch z' lerna. Mearare Owaschuitipm gibt s ned in d' ladinischn Täla. In de Schuitipm wead d' Ladina an Muadasprochuntaricht prinzipiell ned ermeglicht. Durch d' Ouhewung vo da Pflichtschui miassn vüi Ladina eana letzts Joa aussahoib vo eanam Toi bsuachn und somid da minimale Muadasprochnuntaricht in da Pflichtschui ned garantiart.
Prowinz Treant.
Ladinisch is in d' Schuin dalaubt, sowoih ois Untarichtsfoch ois wia a ois Untarichtssproch "(seid 1993)". In da Praxis beschränkt se da Untaricht owa derzeid auf oa Wochnstund Ladinisch und oa oda zwa Stundn Untaricht auf Ladinisch in d' Pflichtschuin.
Prowinz Belluno.
Koa Ladinischuntaricht in d' Schuin.
Bersntolerisch

Bersntolerisch oda Bersntoler Sproch (deitsch: Fersentalerisch oda Mochenisch, italienisch: "mocheno") is a owadeitscha (boarischa) Dialekt, der wauu in drei Gmeindn im Bersntol im Trentino, Trentino-Siidtiroi im Nordwestn vu Italien gredt wead.
As Bersntolerische is vawandt mit de boarischn Dialekt und wead untaschidlich ois südboarischer Dialekt oda ois eingschdändige Sprauuch oogseng. D'Sprecha vum Bersntolerischn vastenna angeblich aa doiweis Boarisch, Zimbrisch und Standaddeitsch, wos dafia schbrichd, dass ma s ois Dialekt ejstuft. Die vüü grundlengdn Untaschid in da Grammadik macha s owa fia an Sprecha vum Standaddeitschn schwaa, as Bersntolerische zum vastaj.
Laud da Voikszöhlung im Johr 2001, in dera wauu zum easchtn Maj Datn iwa d'Muttasprauuch afgnumma woan han, red de Mehrheid in de foingdn Gmeinden Bernstolerisch (Midgliedazoih vu da bernstolerisch Schbrouchgmeinschafd): Vlarotz/Florutz/Fierozzo (423 Leid, 95,92 %), Palae/Palai/Palù (184 Leid, 95,34 %) und Garait/Gereut/Frassilongo (340 Leid, 95,24 % - zsamm midm Dorf Oachleit/Eichleit/Roveda). In andare Gmeindn im Bersntol gem 1.331 Leid oo, daßs zu da bersntolerischn Sprauuchgmeinschafd gheern. Andare Gwöün gem oo, daß de gsamte Bevoikarung vu Oachleit und Palae, a Mehrheid z'Vlarotz und a Mindaheid im Dorf Garait Bersntolerisch ren.
As Bersntolerische derf ma ned midm Zimbrischn vawechsln.
Hakodate

Hakodate (jap. , "-shi") is mid 268.680 Êiwohna (31. Mär. 2015) de drittgräßte Stod vo da nöadlichn Hauptinsl Hokkaido in Japan und da Vawoitungssitz von da Unterpräfektur Oshima. Hakodate hod a Flechn vo 677,82 km².
Hakodate is duachn Seikan-Tunnel mid da Stod Aomori auf Honshū, da japanischn Hauptinsl vabundn.
In da Nahd vo Hakodate is de Stromrichterstation vo da HGÜ Hokkaido-Honshu.
Gschicht.
Hakodate wor oana vo fünf Häfn, de fia ausländische Hondlsschiff am End vo da Edo-Periode (1603-1867) aufgmocht worn san.
Hakodate wor vo Dezemba 1868 bis Juni 1869 d'Hauptstodt vo da kurzlebign Republik Ezo, wos de oanzige Republik auf japanischn Bodn wor. 
In da Bucht vo Hakodate hod am 4.-10. Mai 1869 d'Seeschlocht vo Hakodate stottgfundn.
Offensee

Da Offnsee is a Bergsee in da Nähe vo Emsee am Fuaß vom Toten Gebirge im Soizkaumaguad, Oberösterreich) in ana idyllischn Laundschoft, weid weg vo ana großn Infraschtruktua im "Natuaschutzgebiet Offnsee".
Da Offnsee.
Da See hod a maximale Läng und Breadn vo so 900 Meta, und a maximale Diafn vo 36 Meta. Da See hod Kiesnaturbodestrände und is aussadem a guads Fischwossa. Im Somma kau da See a Wossatemparatua vo 22 Grad Celsius erreichn.
So kummst hi.
S"'Jogdschloss Offensee", is a ehemoligs Jogdschloss vom Franz Joseph I., und heid a Restaurant wos problemlos midn Auto erreichbor is. Aussadem gibts a Jausnstation ("Seeau"), di ma in 30 Gehminutn vom Parkplotz aus erreichd.
Almsee

Da Almsee is a See im owaöstareichischn Teij vom Soizkaumaguad. Ea liegt im Oimdoi 13 km südlich vo Greanau im Oimdoi, am Nordend vom totn Gebirge. Da See is 2,3 km laung und 700 m broad. Ea is de Quön vo da Oim (Almfluss) de in de Traun, an Nebnfluss vo da Donau fliaßt.
Natua.
Des Gebiet stehd scho seid 1965 unta Natuaschutz. Schwimma, Windsurfen und Tauchn is deswegn vabotn.
A bsundare Sehnswiadigkeit wor de schwimmende Insl im Almsee. De liegt owa schau seid üwa 10 Joar am Ostufa vom See fest.
Fauna.
Fischbestond: Bochsaibling, Seesaibling, Bochforön, Seeforön, Regnbognforön, Äschn.
Wos sunst nu interessant is.
Da Almsee is a zum Eislaufn oda Eisstockschiaßn sehr beliebt, wei a im Winta meist gaunz zuagfread.
Da Konrad Lorenz hod am Almsee vü vo seine bedeitndn Beobochtungen mid de Graugäns gmocht.
Osaka

Ōsaka (jap. , "-shi") is mid 2,7 Milliona Eihwohna (2016) noch Tokio und Yokohama de drittgreßte Stod vo Japan. Osaka liegt im Westn vo da japanischn Haptinsl Honshū aun da Mindung vom Fluss Yodo. Mid de uma 17,5 Mio. Eihwohna im Ballungsgebiet Kansai (um Ōsaka, Kioto und Kobe) buidt Osaka oane vo de greßtn Metropolregiona vo da gaunzn Wöd und innahoib vo Japan an Gengpol zum Kantō-Gebiet um Tokio.
De Stod is des traditioneje Haundlszentrum vo Japan und heid oans vo de wichtigstn Industriezentren, Osaka hod a an Hofn. S'oide Stodzentrum vo Ōsaka um Shinsaibashi liegt im Sidn, s'neadliche Zentrum hod owa mea Gschäfte und Eihkaufsmöglichkeitn.
De Eihwohna vo Ōsaka redn an japanischn Dialekt, dea wos Ōsaka-ben hoaßt. Ōsaka is a nu ois „Küch vo Japan“ und fia seine Manzai bekaunt.
Buagamoasta vo Ōsaka is seidn Dezemba 2007 da Kunio Hiramatsu.
Stodgliedarung.
Ōsaka is in 24 Stodbeziak (, -"ku") eiteid:
Städtepatnaschoftn.
Osaka hod ocht offizieje Patnastädt:
Lagerbier

Lagerbier is meah oda wenga a Weabenam. Denn a jeds untagärige Bia wead fia lengare Zeid im Lagerkeller ausgreift und somid san diese Biare Lagerbiare. Ma meakts am voimundign, woachn Gschmock, dea eascht noch Logerung vo mind. 6 Wochn eareicht wean ko. In de USA wean untagärige Biare midm Nama "lager" vakafft. Aa duatn is da Uasprung de longe Ausreifung im koidn Kella, do meist obagärige "Ale"-Typen braut wean.
Zwickelbier

Zwicklbier, in Nieder- und Oberbayern so gnannt, hat sein Nama vom Probehahn der o' jedem Lagertank o'brocht ist. Da des Bier im Lagertank no Hefetriab is und des Zwicklbier so ausgschenkt wird nennt ma es ebn Zwicklbier. In Franken hoaßts ungspunds.
Da Zoigl as da Stoapfalz is meistns ah a Zwicklbier.